অর্থনৈতিক অবরোধের মধ্যে থেকে মার্কিন যুক্তরাষ্ট্রের সঙ্গে যেকোন ধরণের আলোচনা নাকচ করে দিলেন ইরানের প্রেসিডেন্ট হাসান রুহানি। সোমবার রাতে,দেশটির রাষ্ট্রীয় টেলিভিশনে সরাসরি সম্প্রচারিত এক সাক্ষাতকারে যুক্তরাষ্ট্রকে অবিশ্বাসী প্রশাসন বলেও মন্তব্য করেন তিনি। কাউকে ছুরি মারার পর তার সঙ্গে কোন আলোচনা প্রত্যাশা করা যায়না বলেও মন্তব্য করেন ইরানি প্রেসিডেন্ট। পরমাণু চুক্তি থেকে বের হয়ে তেহরানের ওপর নতুন করে অর্থনৈতিক অবরোধ আরোপের মাধ্যমে যুক্তরাষ্ট্র নিজেকে অবিশ্বস্ত প্রমাণ করেছে বলেও সাক্ষাতকারে উল্লেখ করেন তিনি। আজ থেকে তেহরানের ওপর মার্কিন প্রশাসনের আরোপ করা নতুন একটি অবরোধ কার্যকর হওয়ার কথা রয়েছে।